‘n Besoek aan uShaka Marine World – Mooi Leefstyl
Dit die grootste akwarium in die Suidelike halfrond en die 7de grootste akwarium in die wêreld. Ons moet self se dit was nogal indrukwekkend gewees. Die tema van die akwarium was ‘n skip gewees, so dit voel of jy rondstap in ‘n ou skip met massiewe ruite wat onder die see uitkyk.
Hulle het 16 verskillende waterglybane vir families en kinders. Ons het dit kinderlik baie geniet, mens sou dink ons het nog nooit voorheen ‘n waterglybaan gedoen nie. Dit was baie pret gewees en die perfekte plek vir families om hulle kinders te bring vir ‘n pret tyd in Durban. Jy kan dit sommer ‘n hele dag uitstappie maak en kom wanneer hulle oopmaak en weer huistoe gaan as hulle toe gaan. Hoekom dan nou nie? Daar is so baie om te doen by uShaka, van die akwarium tot die wet en wil park.